
A V I Z 

asupra proiectului  Legii pentru aprobarea contului general de execuţie

 a bugetului de stat, a conturilor de execuţie ale bugetelor fondurilor

 speciale şi a contului general al datoriei publice aferente anului 1999
              
În conformitate cu prevederile art.1 pct.2 şi art.9 din Regulamentul şedinţelor comune ale Camerei Deputaţilor şi Senatului, comisiile juridice ale celor două Camere au fost sesizate, spre dezbatere şi avizare, cu proiectului Legii pentru aprobarea contului general de execuţie a bugetului de stat, a conturilor de execuţie ale bugetelor fondurilor speciale şi a contului general al datoriei publice aferente anului 1999.

 
În şedinţa din 20 septembrie  2000, membrii celor două comisii au dezbătut proiectul de lege menţionat mai sus şi au hotărât, cu majoritate de voturi, să îl avizeze favorabil, constatând că nu sunt motive de nelegalitate sau neconstituţionalitate.



În raport de obiectul şi conţinutul său, proiectul de lege face parte din categoria legilor ordinare, urmând a fi votat cu respectarea prevederilor art.74 alin.(2) din Constituţia României. 

             PREŞEDINTE,                                                 PREŞEDINTE, 

    deputat Emil Teodor Popescu                          senator Răsvan Dobrescu 

                SECRETAR,                                                   SECRETAR, 

    deputat Nicolae Grădinaru                                senator Octavian Opriş 

red.consilieri 

Ana Canu

Georgeta Panoviciu

